DS «Thyra» (1919)

DS «Thyra» var et dampskip bygget i 1919, forlist i 1941.

Skipet ble bygget av Nova Scotia Steel & Coal Co. Ltd. i Canada og døpt Canadian Miner. Frem til 1925 gikk det i den canadiske handelsflåten før det da ble solgt til A/S William Hansens Rederi og omdøpt til «Thyra».

«Thyra» gikk i konvoi for de allierte under 2. verdenskrig. Lasten var blant annet jernmalm og masse for papirproduksjon. Mens skipet seilte i konvoi fra Clyde i Skottland til Halifax i Canada kolliderte det med den den britiske destroyeren HMS «Leamington» og sank. Fem mennesker omkom, alle nordmenn. De overlevende ble plukket opp av «Leamington» som bare hadde fått mindre skader i kollisjonen.

 Eksterne lenker 

 Navnene på de omkomne ved forliset i 1941 Sjømennenes minnehall, Stavern

 Litteratur 

 J. R. Hegland: Nortraships flåte
 Arnold Hague: The Allied Convoy System

Kategori:Norske dampskip
Kategori:Skip fra 1919
Kategori:1919 i Canada
Kategori:1925 i Norge
Kategori:Skip sluttseilt 1941
Kategori:Skip bygget i Canada
Kategori:Artikler i sjøfart-prosjektet